Vermoorde meisie se kêrel in hof ná haar moord | Netwerk24
Stormers soek momentum voor Haaie-afspraak
Om van wen ’n gewoonte te maak tot die punt waar jy “lelik” kan speel en steeds seëvier, is ’n sielkundige plek waar rugbyspanne hulle nie aldag bevind nie.
Jan Taks lê beslag op pa van model se herehuis
Die SAID het uiteindelik ’n tien jaar lange hofsaak gewen om die sakeman Gary van der Merwe se laaste bates te kan likwideer en hom uit sy huis te sit, maar die groter stryd is nog ver van klaar af.
Vermoorde meisie se kêrel in hof ná haar moord
Deur Marietie Louw-Carstens 12 Februarie 2020 17:11
Die kêrel van ’n student van Limpopo het Woensdag in die landdroshof in Lephalale verskyn weens haar moord.
Lesiba Moabi (36) is aangekla weens die moord op Tshidi Mocheko, ’n student van Lephalale in Limpopo. Foto: SAPD
Lesiba Moabi (36) is Maandagaand in hegtenis geneem ná die moord op Tshidi Mocheko (27), wat ’n student aan die TVET-kollege in Lephalale was.
Haar bebloede lyk is Maandagoggend in die erf van Moabi se suster se huis in Overwacht gekry.
Mochecko is verskeie kere met ’n skerp voorwerp gesteek.
Moabi is ná ’n uitgebreide soektog in die Marapong-nedersetting buite Lephalale in hegtenis geneem.
Brig. Motlafela Mojapelo, polisiewoordvoerder in Limpopo, sê Mocheko sal in aanhouding bly sodat die polisie ’n profiel kan saamstel oor of hy enige vorige veroordelings of hangende sake het.
Moabi moet op 27 Februarie weer in die hof verskyn en sal waarskynlik dan om borgtog aansoek doen.
* Mocheko is die tweede student aan ’n TVET-kollege in Limpopo wat die afgelope twee maande vermoor is.
Precious Ramabulana (21), ’n student aan die TVET-kollege in Botlokwa, sowat 40 km noord van Polokwane, is in Desember in haar kamer digby die kampus vermoor.
Tshidi Mocheko, ’n student aan die TVET-kollege in Lephalale in Limpopo, is Maandag vermoor. Foto: Verskaf
Sy is meer as 50 keer met ’n mes gesteek en glo verkrag.
Aubrey Manaka (27) is kort ná haar moord in hegtenis geneem. Hy ontken dat hy haar verkrag en vermoor het. Hy is in aanhouding en sal einde Maart in die hooggeregshof in Polokwane verskyn.
Meer oor: Tvet-Kollege | Lesiba Moabi | Tshidi Mocheko | Limpopo | Moord
Man vas ná moord op student